Nova edició de la Fira d'Ocupació de Cámara València a Paterna
17/12/2020

# Nova edició de la Fira d'Ocupació de Cámara València a Paterna

[![Nueva edición de la Feria de Empleo de Cámara Valencia en Paterna](/images/noticias/2020/12/6827/6827_lg.jpg)](/images/noticias/2020/12/6827/6827_lg.jpg)

17.12.2020

L'Alcalde de Paterna, Juan Antonio Sagredo, el President de Cambra València, José Vicente Morata, i el Vicepresident de la Diputació, Carlos Bielsa, han inaugurat la IV edició d'aquesta fira celebrada a l'Escola de Negocis Lluís Vives situada al Parc Tecnològic

Paterna ha acollit hui una la IV edició de la Fira Ocupació 2020 que organitza Cámara València juntament amb la Diputació de València i que compta amb la col·laboració del Fons Social Europeu.  
  
En aquesta cita, que té com a objectiu fomentar l'ocupació de les persones desocupades i afavorir l'emprenedoria, han participat 13 empreses i s'han realitzat 250 entrevistes de treball.  
  
L'Alcalde de Paterna, Juan Antonio Sagredo ha participat, al costat del president de Cámara València, José Vicente Morata, i el vicepresident de la Diputació de València, Carlos Bielsa, en l'acte d'obertura celebrat a l'Escola de Negocis Lluís Vives, al Parc Tecnològic de Paterna.  
  
Durant la seua intervenció, Sagredo ha afirmat que “els temps de crisis són també temps d'oportunitats i reconversió, que ens serveixen per a créixer en competitivitat i innovació”.  
  
En aquest sentit, ha destacat que “la crisi originada per la COVID-19 portarà amb si l'arribada dels fons estructurals Next Generation de la Unió Europea, i seran fonamentals les aliances públic-privades per a saber aprofitar-los i aconseguir accelerar la recuperació econòmica i social”.  
  
La IV Fira Ocupació ha tingut lloc de 08.30 a 14 hores i durant la jornada, a més de les entrevistes de treball per a llocs vacants en les empreses participants, s'han celebrat conferències i tallers orientats a la cerca d'ocupació.